open-index/open-wikipedia-markdown huggingface dataset:
Natural Law Party

**Natural Law Party** (NLP) er et politisk parti i USA som er nært forbundet med den internasjonale transcendental meditasjon-bevegelsen.

Partiet forstår naturlovene som en intelligent kraft som styrer naturen og mener at meditasjonsteknikker også kan brukes til å løse politiske problemer. De står for «en forebyggende stat og konfliktfri politikk».

Partiet ble dannet i 1992 og nominerte fysikeren John Hagelin som sin presidentkandidat ved presidentvalgene i 1992, 1996 og 2000. Partiet stilte også kandidater en rekke andre verv på delstatsnivå, uten å få noen valgt, men har hatt representanter på lokalt nivå.

I 2004 opphørte Natural Law Party som et landsdekkende parti. De fleste delstatspartiene utenom Michigan er oppløst.

## Referanser


## Eksterne lenker
*
Reformpartiet (USA)

**Reformpartiet** (engelsk: *Reform Party of the United States of America*, RPUSA) er et amerikansk politisk parti grunnlagt av forretningsmannen Ross Perot i 1995. Partiet har ønsket et oppgjør med topartisystemet i USA, og beskrives gjerne (i amerikansk forstand) som sentrumsorientert, populistisk og konservativt.

Ross Perot gjorde et spesielt godt valg i 1992 som uavhengig kandidat og han ble den første kandidat utenom republikanerne og demokratene siden 1912 som fikk en reell sjanse til å vinne valget, i hvert fall få betydning for utfallet. Han fikk om lag 20% av stemmene på landsbasis. Ross Perot stilte igjen til valg, denne gang som reformpartiets kandidat i 1996 og fikk 8% av stemmene.

I 1998 vant Jesse Ventura guvernørvalget i Minnesota, som reformpartiets kandidat. Tidligere republikaner Pat Buchanan ble nominert til valget i 2000 og fikk 0,4% av stemmene på landsbasis.

Partiet har vært igjennom flere splittelser de siste årene og er en skygge av hva det var for noen år siden da det hadde potensial til å bli USAs tredje store parti, og er ikke lenger offisielt registrert parti i alle delstatene. Ralph Nader var presidentkandidat i 2004, først og fremst på grunn av Reform Partys motstand mot George W. Bush' politikk, en motstand som også deltes av Nader, uten at han sto på partiets politikk.

## Prinsipper
*Sette de høyeste etiske standarder for Det hvite hus og Kongressen
**Ingen flere gaver
**Ingen flere gratis måltider
*Lover med betydelige straffer, ikke regler
*Gi Kongressen og Det hvite hus de samme planene for pensjon og helse som gjennomsnittlige borgere

## Reform-kampanjen
*Redusere kostnadene til kampanjene ved å korte ned valg syklusen
*Stemme på lørdager og søndager — ikke tirsdag, slik at arbeidere kan stemme
*Forhindre kunngjøring av de endelige stemmene før alle stemmene har blitt talt i Hawaii
**Skape et nytt skattesystem:*
**Det må være rettferdig 
**Det må være papirløst
**Det må være nok penger til å betale regningene

## Referanser


## Eksterne lenker
* 
*
Al Taliaferro

**Charles Alfred Taliaferro** (født 29. august 1905, død 3. februar 1969), kjent som **Al Taliaferro**, var en amerikansk tegneserieskaper som jobbet for Disney. 

Al Taliaferro begynte tegneseriekarrieren med å sette tekst til Mikke Mus-striper i 1931-1932 (såkalt *«lettering»*), men er mest kjent for å ha tegnet avisstripen om Donald Duck fra starten i februar 1938 til han døde i 1969. Bob Karp skrev som regel manus til stripen. Taliaferro var medskaper av mange kjente Disney-figurer, blant annet Ole, Dole og Doffen, Guffen og Bestemor Duck.

## Referanser


## Eksterne lenker
* Al Taliaferro i Inducks
Fetter Anton

:*For det norske rockebandet fra 1980-tallet, se [[Fetter Anton (band)|Fetter Anton]]*
**Anton Duck** er en fiktiv figur i Andeby-universet. Han er mest kjent som fetteren til Donald Duck, derav også navnet **fetter Anton**. 

Fetter Antons første inntreden i tegneserien om Donald var i *Isbaderen* av Carl Barks i 1948.

Et av Antons største særpreg er hans eventyrlige flaks. Denne flaksen har også gitt seg utslag i at Anton ikke trenger å jobbe. Han kan bare overlate til flaksen å få tak i alt han trenger. Anton har kun hatt én jobb, hvor han tjente 25 øre, men siden han var så flau over at han måtte jobbe for å få penger, gjemte han de 25 ørene og brukte dem aldri. At Anton alltid er så heldig har også ført til at han anses som lat.

Antons flaks er ifølge Don Rosas historie *Snorkelfinkens hemmelighet* forbundet med et maleri av en snorkelfink som Hilmar Duck hyrte en mann til å male på en av låvene hans dagen da mora til Anton, Dora, ble født. Dora skal også ha vært veldig heldig, og Anton arvet nok den eventyrlige flaksen fra henne. Men som liten gutt lekte Donald og Anton rundt denne låven på en av Antons bursdager da lynet nesten slo ned i Anton etter at Donald hadde heist ham opp på den motsatte siden av låven hvor det var malt en snorkelfink opp-ned. Fra denne dagen var Antons flaks snudd til uflaks på bursdagen hans, og dette ble ikke opphevet før episoden på ny gjentok seg da lynet nesten slo ned i Anton igjen, men denne gangen foran maleriet av den første snorkelfinken. Etter dette var Anton heldig hele året gjennom.

Faren til Anton er gåsa Andrik, mens mora er Dora Duck, eneste datter av Bestemor Duck. Som en følge av dette skiller Anton seg ut med å være halvt gås, i motsetning til de fleste andre hovedpersonene i Andeby, som er ender. Ifølge Don Rosas private notater ble Anton født ca. 1920.

## Eksterne lenker
* Gustav Gans Duckipedia
BeOS

**BeOS** er et operativsystem som ble utviklet av Be Incorporated fra 1990 som et media-operativsystem for personlige datamaskiner.

BeOS var et nytt operativsystem, bygd helt fra grunnen. Det er ikke basert på UNIX, en vanlig misforståelse som kommer av delvis støtte for POSIX-standarden, og bruken av Bash som kommandolinje. BeOS ble designet og optimalisert for arbeid med digitale media, digital video, audio, 3D-grafikk og animasjoner. 

Fra starten kjørte BeOS kun på egen maskinvare, BeBox, men etter hvert ble det utvidet til å også kjøre på maskiner med PowerPC-prossesorer og Intel-prosessorer med kloner. Be Inc. sluttet etter hvert med å konstruere egen maskinvare, og ble til slutt et rent programvare-selskap.

BeOS blir ikke utviklet lenger, i 2001 ble kildekoden til BeOS, samt alle varemerker og logoer solgt til Palm Incorporated. Palm har siden den tid ikke vist noe interesse i å utvikle BeOS videre. Et tysk selskap, yellowTAB, utvikler et nytt operativsystem kalt Zeta, som er en videreutvikling av den siste versjonen av BeOS.

## Etterfølgere
En rekke nye operativsytemer som har som mål å klone BeOS eller er sterk inspirert av BeOS er under utvikling. Med unntak av Zeta, er disse i større og mindre grad basert på åpen kildekode.

* Haiku har som mål å bli binærkompatibel med BeOS.
* Cosmoe bruker Linux-kjernen. Det brukte opprinnelig deler fra AtheOS, men er nå i en prosess hvor mest mulig av Haiku blir brukt. 
* BlueEyedOS er i likhet med Cosmoe basert på Linux.

## Eksterne lenker
* BeBits 
* BeOS News
* Bug Nordic
Dolly Duck

**Dolly Duck** er en fiktiv figur i Andeby-universet. Dolly dukket første gang opp i 1940 i Donald Ducks avisstripe.  

## Opptreden
Dolly er skapt av Al Taliaferro, men det er gjennom Carl Barks' og Don Rosas tegninger og historier man har lært mest om kjæresten til Donald. I filmen «Don Donald» fra den 9. januar 1937 møter man en and ved navn Donna Duck hvis utseende minner mistenkelig om Dolly Ducks. Den 9/1 regnes av den grunn ofte som Dollys fødselsdag. Den 7. juni 1940 i filmen *«Mr.Duck steps out»* høres navnet hennes første gang. Dollys debut i de amerikanske avisstripene er den 4. november 1940. Hennes første opptreden i Norge er imidlertid ikke før mars i 1949.

Hun går som regel med rosa klær og en stor rosa sløyfe i håret.

Det er skuespiller Mari Maurstad som er den norske Disney-godkjente stemmen til Dolly Duck.

## Slektskap
Dolly er en fjernere slektning av Donald. Ifølge Don Rosa er Dollys bror faren til Ole, Dole og Doffen. Hun er tante til Hetti, Netti og Letti. Donald er interessert i henne, men det er også Fetter Anton, og ofte blir det forviklinger på grunn av det.

## Øvrig dagligliv
Dolly er veldig engasjert i «dameklubben», og fra tid til annen får vi også høre utdrag fra dagboken hennes, som hun trolig fører hver dag.

## Dolly på andre språk
* Arabisk: زيزى
* Bulgarsk: Дейзи Дък
* Dansk: Andersine And
* Engelsk: Daisy Duck
* Estisk: Daisy
* Finsk: Iines Ankka
* Flamsk: Daisy Duck
* Fransk: Daisy
* Gresk: Νταίζυ Ντακ
* Indonesisk: Desi
* Islandsk: Andrésína Önd
* Italiensk: Paperina
* Japansk: デージーダック
* Kinesisk: 黛丝 (forenklet), 黛絲 (tradisjonell)
* Kroatisk: Vlatka Patka
* Latvisk: Deizija
* Litauisk: Antytė Rožė
* Nederlandsk: Katrien Duck
* Polsk: Kaczka Daisy
* Portugisisk: Margarida (både i Portugal og i Brasil)
* Rumensk: Daisy Duck
* Russisk: Дейзи Дак
* Samisk: Silbon Vuojaš
* Serbisk: Пата
* Slovakisk: Daisy
* Spansk: Daisy (i Spania, Chile, Colombia og Mexico)
* Svensk: Kajsa Anka
* Tyrkisk: Deyzi
* Tysk: Daisy Duck
* Ungarsk: Daisy
* Vietnamesisk: Vịt Daisy

## Referanser


## Kilder
* coa.inducks.org

## Eksterne lenker
*
Panchito Pistoles

**Panchito Pistoles** er en fiktiv figur introdusert i Disney-tegnefilmen *[[Donald møter nye venner]]* i 1945. Han ble første gang introdusert i Barks'/Rosas Andeby-univers i Don Rosa historien "De tre Caballeros rir igjen" (2000).

Foruten Panchito består trioen av José Carioca og Donald Duck. 

## Eksterne lenker
* 
* Panchito Pistoles Inducks
José Carioca

**José Carioca** er en fiktiv figur skapt av Walt Disney Studios og første gang introdusert i tegnefilmen *[[Saludos Amigos|Hei, venner]]* (*Saludos Amigos*) i 1942. Han er en brasiliansk papegøye med elegante klær og en forkjærlighet for samba. Han opptrer også i *[[De tre caballeros|3 caballeros]]* (*The Three Caballeros*, også kjent som *Donald møter nye venner* på norsk), sammen med Donald Duck og Panchito Pistoles..

## Eksterne lenker
* José Carioca  i Internet Movie Database
DOS

**DOS** (Disk Operating System) er en samling operativsystemer som var vanlige på åtti- og nittitallet. Eldre versjoner av Microsoft Windows, inkludert Windows 95, Windows 98 og Windows Millennium Edition, er bygd på en versjon av DOS som heter MS-DOS.

Noen av de forskjellige utgavene av DOS er:
*FreeDOS
*MS-DOS
*QDOS &ndash; Quick and Dirty Operating System (Henspiller på at programmeren skrev det på veldig kort tid. Det er denne versjonen av DOS som MS-DOS bygger på.
*PC-DOS
*DR-DOS

På en Linux-maskin er det dessuten mulig å emulere dos gjennom et program som heter *dosemu*, mens på en Windows-pc kan det samme gjøres med *dosbox*.
FO

**FO** kan sikte til flere ting;

* Fellesorganisasjonen for barnevernpedagoger, sosionomer og vernepleiere
* Forsvarets Overkommando
* Forbrukerombudet
* .fo, landskodetoppnivådomene for Internett (ccTLD) for øygruppen Færøyene.
Forbundet for Ledelse og Teknikk

**Forbundet for Ledelse og Teknikk** (**FLT**) er et norsk, LO-tilknyttet fagforbund som ble opprettet i 1951 og organiserer to hovedgrupper; arbeidsledere og tekniske funksjonærer i tekniske stillinger i privat virksomhet. Den siste gruppen er inndelt i ingeniører og teknikere, laboranter, optiske tegnere og tekniske funksjonærer. Forbundet organiserer også i attføringsbransjen, samt teknisk personell innenfor Statens veivesen.

FLT fusjonerte i desember 2023 med Industri Energi til Forbundet Styrke.

FLT har om lag 21&nbsp;000 medlemmer (2015), og utgir medlemsbladet *Ledelse og Teknikk*. 

Forbundsleder er Ulf Madsen. Han har vært forbundsleder fra 2017. 

## Addisco
I 1999 stiftet FLT aksjeselskapet Addisco. Dette utdanningsselskapet skulle tilby kurs og utdanningstilbud til FLTs medlemmer. Addisco, som er heleid av forbundet, gir en rekke utfordrende utdanningstilbud og en kan ta utdanning fra fagbrev til master, uten noen egenandel. Addisco forvalter og administrerer FLTs støtteordning for etter- og videreutdanning. Addisco ble opprettet 21. mai 1999. Daglig leder i Addisco er Nina Henriksen. Styreleder i Addisco er Ulf Madsen.

## Referanser


## Eksterne lenker
* 
*
Tysk mark

**Tysk mark**, på tysk **Deutsche Mark**, forkortet **DM** som symbol eller **DEM** som kode ifølge ISO-standard, var den offisielle myntenheten i Tyskland fra 1948 til den ble erstattet av euro i perioden 1999 til 2002. Fra 1. januar 1999 ble euro den offisielle valutaen i landet, og fra 1. mars 2002 kunne ikke lenger mynter og sedler i tysk mark benyttes. 1 tysk mark tilsvarte 100 pfennig, på tysk *Pfennige*. ***₰*** (må ikke forveksles med **[[&]]**) ble brukt som myntenhetens merke i aviser, magasiner og i noe mindre grad (etter 1990) på datamaskiner.

Myntenheten ble innført etter en valutareform 20. juni 1948 fordi det gikk inflasjon i den gamle riksmarken på slutten av 1940-tallet.

Den tyske mark etablerte seg raskt som en svært solid og respektert valuta, og ble ofte benyttet internasjonalt. Kosovo og Montenegro brukte tyske mark som valuta fra 1999 til 2001.

Vekslingskursen mellom tyske mark og norske kroner var i 2001 gjennomsnittlig på 4,11766 kroner per mark.

## DDR

Den tyske demokratiske republikk hadde en egen myntenhet som på tysk opprinnelig ble kalt *Mark der deutschen Notenbank*, men fra 1967 Mark der DDR. Da den økonomiske unionen mellom Vest-Tyskland og DDR ble innført i 1990, ble tyske mark tatt i bruk i DDR. 

## Se også
* Mark der DDR
* Riksmark
* Papirmark
* Rentenmark
* Goldmark

## Eksterne lenker
*
Drakme

**Drakme** (flertall *drakmer*; gresk δραχμή, flertall δραχμές) er:
# Tidligere valuta i Hellas som ble erstattet av euroen og
# Gammel myntenhet som ble brukt i Hellas før Aleksander den store

:6 oboler = 1 drakme
:100 drakmer = 1 mina
:6000 drakmer = 1 talent (athensk standard)

Ordet drakme kommer fra verbet *drassomai* (δράσσομαι), som betyr «å gripe». Den opprinnelige betydningen kan derfor antagelig best oversettes som «en håndfull». Dette utviklet seg til en fast enhet, opprinnelig seks jernstenger av spesifikk lengde og tykkelser. Antallet ble bevart i inndelingen av drakmen i seks oboler. Som myntenhet regnet man sølvverdien av dette, ca. 4,5 til ca. 6 gram sølv, eller tilsvarende verdi i annet metall. Den oftest forekommende mynten var tetradrakmen, det vil si fire drakmer (ca. 18 til ca. 24 gram sølv). Det er ikke mulig å sammenligne verdien direkte med moderne valutaer, men det kan nevnes at i 1. århundre f.Kr. var dagslønnen for en kroppsarbeider omkring 1 drakme.

Den moderne myntenheten ble innført etter at Hellas ble uavhengig i 1829. Den var delt i 100 lepta; på grunn av kraftig inflasjon etter andre verdenskrig og den påfølgende borgerkrigen falt lepta-myntene etterhvert ut av bruk.

Da Hellas knyttet sin valuta til euroen 1. januar 2001 var kursen fastsatt til 340,75 drakmer for 1 euro. Drakmemynter og -sedler ble fortsatt brukt inntil nye euromynter og -sedler ble innført 1. januar 2002. Drakmen var på det tidspunkt den eldste myntenhet som var i bruk; dog ikke den eldste som hadde vært i kontinuerlig bruk.

Drakmer var kjent for sitt notoriske fall i verdi, pga. høy inflasjon.

## Eksterne lenker
*
Spansk peseta

**Peseta** (flertall: *pesetas*) var myntenheten i Spania (og Andorra, sammen med fransk franc) fram til 31. desember 1998. Euro ble først introdusert som elektronisk betalingsmiddel, men 1. januar 2002 kom mynter og sedler i omløp. Siden 1. mars 2002 har peseta ikke vært gyldig som betalingsmiddel i Spania og Andorra.

Navnet peseta stammer fra det katalanske ordet *pesseta*, som betyr «liten bit».
Finsk mark

**Finsk mark** (finsk: *Suomen markka*) var valutaen i Finland fra 1860 og frem til 1. januar 1999, da den ble byttet ut med euro. Finske mark var imidlertid betalingsmiddel frem til og med 28. februar 2002, da euro overtok helt for den gamle valutaen. Valutakoden for finsk mark var FIM. En mark var delt opp i 100 *penni*.

Marken ble introdusert 4. april 1860 som en kvart russisk rubel. I 1917 fikk Finland sin uavhengighet, og Finlands Bank ble uavhengig. Mark ble da reintrodusert som en egen myntenhet basert på gullstandard. I 1963 ble den gamle finske marken byttet ut med *ny-mark* på grunn av inflasjon. Den nye marken var verdt 100 gamle mark.

Navnet *mark* kommer fra den middelalderske vektenheten. Både «mark» og «penni» er lånord basert på de samme røttene som den tyske marken. 

Mynter og sedler ble trukket fra sirkulasjon i 2002, og erstattet av euro. Siden da har euro vært den gjeldende valutaen i Finland.

## Referanser


## Se også
* Sølvmark
Us3

**Us3** var en jazz-rap-gruppe som ble startet i London i 1991. De var veldig inspirert av de klassiske innspillingene på Blue Note Records, et plateselskap for jazzmusikere som var stort på 1950- og 1960-tallet. En av bandets første sanger *Cantaloop* hentet sampler fra Herbie Hancocks klassiker *Cantaloupe Island*. Sangen ble spilt mye på radio, og i USA nådde platen *[[Hand on the Torch]]* platinastatus.

## Medlemmer
*Kobie Powell
*Mel Simpson
*Geoff Wilkinson
*Tukka Yoot
*Rahsaan Kelly

## Diskografi
*1993 *[[Cantaloop]]* (EP)
*1993 *[[Hand on the Torch]]*
*1994 *[[Tukka Yoot's Riddim]]* (EP)
*1994 *[[I Got It Goin' On]]* (EP)
*1997 *[[Broadway & 52nd]]*
*1999 *[[Flip Fantasia: Hits and remixes]]* (boks)
*2001 *[[An Ordinary Day in an Unusual Place]]*
*2003 *[[The Ultimate Hand on the Torch]]*
*2004 *[[Us3 (album)|Us3]]*

## Eksterne lenker
* 
* 
*
Minotti Bøhn

**Conrad Norman Minotti Bøhn** (født 14. mai 1888, død 6. juni 1975) var en norsk fotballspiller, kjent for å ha scoret Norges aller første landslagsmål. 

## Karriere
Bøhn var med på vinnerlaget til Kristiania treårige kommunale middelskole i skoleturneringen i fotball i 1905, og han deltok i 1906 på Idrætsforeningen Odins lag i kretsmesterskapet. I 1907 gikk han til Mercantile og ble dette året norgesmester. Han scoret ett av målene i 3–0-seieren over Sarpsborg i finalen.

Da Norge i 1908 ble invitert til Göteborg for å spille sin aller første landskamp i fotball, bestemte Norges Fotballforbund å la regjerende norgesmester Mercantile, supplert med to andre spillere, representere nasjonen. Minotti Bøhn spilte indre venstre, og svært tidlig i kampen sendte han Norge i ledelsen. Bøhn ble dermed det norske landslagets første målscorer. Nøyaktig hvor tidlig scoringen kom er usikkert. Ulike kilder skildrer hendelsene på noe motstridende måter. Flere kilder forteller at målet kom etter 45 sekunder. Ifølge en svensk kilde kom imidlertid målet allerede etter 15 sekunder, hvilket i så fall var rekord internasjonalt. En reporter blant publikum hadde tatt tiden fra avspark til det første målet.

I boka *På tokt med Norges landslag: fortalt av Norges fremste fotballspillere gjennom 50 år* fra 1951 gir landslagets senterløper og kaptein Hans Endrerud sin opplevelse av hvordan målet fant sted. Endrerud skriver at han tok avspark, spilte ballen til Bøhn som på egen hånd stormet gjennom det svenske forsvaret og skjøt over hodet på målvakten.

Tryggve Gran, Norges ytre venstre i den samme kampen, hadde en ganske annen beskrivelse av begivenhetene. Ifølge hans memoarer kom scoringen etter omtrent ett minutt og etter at han selv slo et innlegg som Bøhn headet i mål.

Bøhn scoret ett mål til senere i kampen, men kunne ikke hindre at Sverige til slutt vant 11–3. Minotti Bøhn spilte aldri flere landskamper og han er dermed fremdeles spilleren med det høyeste scoringssnittet (2,0) for det norske landslaget. På andreplass kommer Sverre Berglie fra Drafn, som scoret fem mål på tre kamper (et snitt på 1,67).

Bøhn var uvanlig rask til å være fotballspiller, og han deltok av og til under friidrettsklubben Ørnulfs treninger. Mens han var utenlands i 1909, deltok han i et stevne i Mannheim i Tyskland og vant førstepremie i lengde, trekamp, 100 meter (11,2 s) og høydehopp (1,72 m). Han skal dessuten ha hoppet 7,11 meter i lengde på et tidspunkt da den skandinaviske rekorden var på 6,83 meter.

## Etter karrieren
I 1909 flyttet Bøhn ut av Norge og ga seg som fotballspiller, 21 år gammel. Han slo seg ned i London og arbeidet som forretningsmann. Under andre verdenskrig var han del av det norske miljøet i London og mottok St. Olavs Orden for fortjenstfull innsats. Senere bosatte han seg på den franske riviera.

## Landslagsspill
**Landslagsmål for Norge:**

## Utmerkelser
* St. Olavs Orden, kommandør 1949 for hans virke for norske interesser i Storbritannia under den andre verdenskrig.

## Referanser




## Eksterne lenker
* N3sport - kampfakta fra Bøhns landskamp
* spillerprofil på worldfootball.net
Italiensk lira

**Italiensk lira** (flertall: **lire**) var den offisielle myntenheten i Italia etter Italias samling i 1860, og frem til 1. januar 1999. Da ble liraen ble byttet ut med euro. En lira bestod av 100 centesimo.

Ordet lira kommer av latinsk *libra*, som betyr pund. Det har dermed en fjern forbindelse med det britiske pund sterling. Denne valutaens romerske røtter vises med det L-formede £- symbolet.

## Vatikanstaten

**Vatikansk lira** var den offisielle myntenheten i Vatikanstaten.  Vatikanske lire var verd det samme som den italienske lira på bakgrunn av en overenskomst mellom Italia og Vatikanstaten. Italienske mynter og sedler var gangbar valuta i Vatikanstaten. Spesielle vatikanske mynter ble laget i Roma. Disse var gangbare også i Italia og San Marino.

Vatikanstaten skiftet til euro samtidig med Italia. Som med vatikanske lire, har Vatikanstaten sine egne euro-mynter.

## San Marino

**San Marino-lire** var den offisielle myntenheten i San Marino.  San Marinoliren var verd det samme som italienske lire på bakgrunn av en overenskomst mellom Italia og San Marino. Italienske mynter og sedler var gangbar valuta i San Marino, så vel som vatikanske lire. Også spesielle San Marino-mynter ble laget i Roma. Disse var gangbare også i Italia og Vatikanstaten.

San Marino skiftet også til euro slik Italia og Vatikanstaten gjorde i 1999. Og som med vatikanske lire har San Marino egne euro-mynter.
## Referanser
Venstrehendthet

**Venstrehendthet** er det å foretrekke å bruke venstre hånd framfor høyre til praktiske oppgaver, for eksempel skriving. Cirka 10&nbsp;% av alle menn, og 8 % av alle kvinner er venstrehendte. De fleste forskerne er enige om at venstrehendthet er genetisk bestemt. Valg av utførende hånd skjer tidlig under et barns utvikling, og henger sammen med utviklingen av en dominerende hjernehemisfære for ulike funksjoner. Hos venstrehendte dominerer nesten alltid den høyre hjernehalvdelen. Venstrehendthet regnes ikke som en sykdom eller funksjonshemning.

## Årsaker
Man vet ikke helt hvorfor noen er venstrehendte, men én teori går ut på at det finnes et gen som bestemmer at de fleste mennesker skal være høyrehendte, og at 20 % av oss fødes uten dette genet. Disse vil ha 50 prosent sannsynlighet for å bli venstrehendt.

Noen mener at venstrehendte er mer utsatt for sykdommer enn høyrehendte, men at venstrehendte til gjengjeld er mer kreative, og oftere har kunstneriske talenter. Dette har sammenheng med hvilken hjernehalvdel som er mest aktiv. Hvis du gjør mange bevegelser med venstre kroppshalvdel (for eksempel å skrive), vil høyre hjernehalvdel være mest aktiv, og omvendt ved mest bruk av høyre kroppshalvdel. De to hjernehalvdelene har ansvaret for forskjellige oppgaver. Derfor vil venstrehendte og høyrehendte ha økt hjerneaktivitet i motsatte hjernehalvdeler (hemisfærer) og av denne grunn kunne ha noen forskjellige talenter.

Det finnes også en teori om at venstrehendte er en del av et tvillingpar hvor tvillingene er speilvendte og bare den venstrehendte overlever svangerskapet. Spontanaborter tidlig i svangerskapet skjer sannsynligvis mye oftere enn vi tidligere har trodd. Teorien om at alle venstrehendte er den ene delen av et tvillingpar, har sannsynligvis sammenheng med det faktum at blant eneggede tvillinger er en del det som på engelsk kalles «mirror image twins», det vil si at de fremstår som hverandres speilbilder. I disse tvillingparene vil den ene være høyrehendt, og den andre venstrehendt.

## Kulturelle forestillinger og annet
Det regnes ikke som høflig å omtale en venstrehendt som «keivhendt», selv om betegnelsene fortsatt brukes om hverandre. Dette kommer av opphavet til ordet keivhendt, som betyr «feilhendt» eller «skjevhendt», som er av den gamle skole, hvor en venstrehendt ikke hadde lov til å skrive med venstre hånd, men måtte bruke høyre, «den pene hånden», til tross for at dette ikke var genetisk riktig.

13. august markeres som «De venstrehendtes dag» (*The Lefthanders Day*). Denne dagen ble opprinnelig innstiftet av den engelske nettbutikken Anything Left-Handed.

## Se også
* Høyrehendthet
* Ambidekstri

## Referanser

## Litteratur
* Johan Arild Aarli. *De 700 kjevhendte menn : en bok om venstrehendthet*. Elefantus forl., 2016. 

## Eksterne lenker
*
Hans Endrerud

**Hans O. Christian Endrerud** (født 13. oktober 1885 i Oslo, død 24. oktober 1957 samme sted) var en norsk fotballspiller. I 1908 var han kaptein og scoret ett av målene i s første landskamp, hvor Norge tapte 11&ndash;3 for . Til sammen fikk han seks landskamper og spilte på Norges OL-lag i 1912. På klubbnivå representerte han Oslo-klubben Mercantile, som han var med på å stifte i 1903. Mercantile vant i perioden 1906–1913 de første åtte kretsmesterskapene som ble holdt i Oslo, og Endrerud var med på samtlige.

Hans eldre bror Anton var med på å vinne det som regnes som det første norgesmesterskapet i fotball, for Grane i 1902.

## Referanser




## Eksterne lenker
*
Sverre Lie

**Sverre Erling Lie** (født 8. januar 1888, død 13. januar 1983) var en norsk skipsmegler og fotballspiller. Han var Norges keeper i vår aller første  i 1908, hvor Norge tapte 11–3 for Sverige. Han spilte klubbfotball for Mercantile.

Han var den første norske landslags-spiller som også spilte i utlandet, da han tok turen til Bordeaux i Frankrike, hvor han ble sendt av sin far, skipsmegler Carl Olaf Lie, for å lære shipping. Der spilte han høyreving på den lokale fotballklubben, Stade Bordelais. De trente aldri, men spilte kamper hver søndag fra begynnelsen av oktober til slutten av mars. Hans egentlige arbeidsoppgave bestod i å reise ut til munningen av havneanlegget til Bordeaux, elvemunningen til elven Garonne, tidlig hver morgen, innkludert søndag, hvor han skulle observere og melde hvilke skuter som lå i elvemunningen og sørge for at disse kom i havn for lossing. Den gang var mye av lasten peanøtter i sekker, som ble fraktet i land fra Afrika til Bordeaux og presset for olje til den europeiske margarinindustri. Senere ble oljen presset i Afrika og fraktet i oljetanker i båtene. Dette var starten til tankbåter, en idé som Sverre Erling Lie tok med seg da han returnerte til Oslo i 1914 etter 3 år i Frankrike.

## Referanser




## Kilder
*
DC Comics

**DC Comics** er et amerikansk forlag som gir ut tegneserier. Forlaget har siden begynnelsen av 1990-årene vært et datterselskap av Time Warner.

Sammen med Marvel Comics har DC Comics tilsammen 80% av det totale tegneseriemarkedet i USA. Størstedelen av tegneseriene forlaget gir ut foregår i et univers befolket med superhelter og superskurker. Her er superheltene Superman, Batman, Wonder Woman, The Flash, Green Lantern, Aquaman, Martian Manhunter, Metamorpho og Teen Titans noen av de mest kjente.

DC Comics gir også ut tegneserier i en mengde andre genrer og har vist en vilje og evne til å eksperimentere både med hensyn til innhold og formater. De har vært en pådriver for utviklingen av tegneserier for voksne, blant annet med opptrykk av Vertigo, Paradox og Piranha.

## Begynnelsen (1934 - 1955)
Forlaget ble grunnlagt i 1934 av Malcolm Wheeler-Nicholson, som var tidligere militær og journalist.  
Navnet DC Comics kommer fra et av forlagets eldste og mest populære tegneserier, Detective Comics (som fremdeles blir utgitt av forlaget).

### De første utgivelsene
I 1934 grunnla Malcolm Wheeler-Nicholson forlaget National Allied Publications som i 1935 ga ut sitt første magasin; Fun: The Big Comic Magazine nr. 1 (feb. 1935) (senere kjent som *New Fun* og *More Fun*).

### Action Comics, Detective Comics, All Star Comics og Sensation Comics
I nr. 6 av dette magasinet debuterte Jerry Siegel og Joe Shuster som tegneserietegnere. Med historiene om Doctor Occult.  Dette var de to som senere skulle bli skaperne av den mer kjente Superman.

I desember samme år ga Malcolm Wheeler-Nicholson ut forlagets andre serie: New Comics. Dette var serien som med tiden skulle bli til Adventure Comics. En tegneserie som kom ut helt frem til 1983 ( nr. 503 ) og er dermed en av de lengslevende tegneseriene som noen sinne har vært utgitt. 

Den tredje serien Malcolm Wheeler-Nicholson kom første gang ut i desember 1936 og heter Detective Comics, og blir utgitt den dag i dag. Selv om det ble utgitt på slutten av 1936 er det første bladet datert mars 1937.
Det var i Detective Comics nr. 27 (mai 1939) at Batman hadde sin debut som tegneseriehelt.

William Moulton Marston og H. G. Peter det var i Action Comics nr. 8 (des. 1941) at Wonder Woman hadde sin debut som tegneseriehelt og de to tegneseriene som Sensation Comics og Wonder Woman i 1942.

Serier som ble lansert i perioden 1934 – 1955:

* *Fun: The Big Comic Magazin*e (feb. 1935)
* *New Comics* (des. 1935 – 1983)
* *Detective Comics* og *Batman* (des. 1936 – utgis fremdeles)
* *Action Comics* og *Superman* (juni 1938 – utgis fremdeles)
* *All Star Comics*, *Sensation Comics* og *Wonder Woman* (des. 1941 - utgis fremdeles)

## Referanser


## Eksterne lenker
*
Hand on the Torch

***Hand on the Torch*** er debutalbumet til jazz-rap gruppen Us3. Den fikk mye oppmerksomhet når den kom på grunn av den elegante blandingen av jazz og rap. Alle samplene fra platen er hentet fra gamle klassikere fra jazzplateselskapet Blue Note Records, blant den Herbie Hancocks *Cantaloupe Island* på *Cantaloop (Flip Fantasia)*. Hele dette albumet er en hyllest til Blue Note.

I 2003 ble *[[The Ultimate Hand on the Torch]]* gitt ut, en nyutgivelse av albumet som i tillegg inneholdt mange av de sangene som Us3 hentet sampler i fra.

## Sporliste
# «Cantaloop (Flip Fantasia)»
# «I Got it Goin' On»
# «Different Rhythms Different People»
# «It's Like That»
# «Just Another Brother»
# «Cruisin'»
# «I Go to Work»
# «Tukka Yoot's Riddim»
# «Knowledge of Self»
# «Lazy Day»
# «Eleven Long Years»
# «Make Tracks»
# «The Darkside»

## Kilder
* 

## Eksterne lenker
*
Østerriksk schilling

**Schilling** var valutaen i Østerrike frem til den ble byttet ut med euroen i 1999.

Den ble først utgitt på begynnelsen av 1920-åra, men avskaffet da Østerrike ble innlemmet i Tyskland i 1938. Den ble reintrodusert da Østerrike igjen ble en suveren stat etter andre verdenskrig.

Den 30. november 1945 var vekslingskursen mot Reichsmark 1:1, begrenset til 150 Schilling per person. Med den andre Schilling-loven i november 1947 ble nye sedler utgitt, som man også kunne veksle til seg visse summer av i bytte mot de gamle. Først i 1950 stabiliserte Schillingen seg.
Kolbu

**Kolbu** er et tettsted i Østre Toten kommune i Innlandet. Kolbu hadde 3119 innbyggere i 2016.  Av disse bodde  i tettstedet Kolbu Sentrum, som ligger omtrent seks kilometer sørvest for administrasjonssenteret Lena. Kolbu var tidligere en egen kommune.

## Stedet
Geografisk ligger Kolbu sydvest i Østre Toten, med grense mot Vestre Toten i vest, Totenåsen i syd, Lensbygda i øst og Lena (tettsted) i nord.

I et tysk atlas fra midten av 1800-tallet var Kolbu det eneste stedsnavnet mellom Brandbu og Biri. Da var Gjøvik, Raufoss, Lena og Kapp alle betydelig mindre. Stedsnavnet Kolboe finnes også på et kart laget av Hr. Conferrence-Raad I. Erichsen utgitt i 1785. 
Kolbu tettsted har vært en typisk stasjonsby etter at Skreiabanen ble åpnet i 1902. De siste tiårene av 1900-tallet forsvant mange sentrumsfunksjoner. Her lå også Kolbu Meieri.
 
Bygda har ett idrettslag Kolbu KK etter sammenslåing av Kolbu IL, IL Kolbukameratene og Kolbu/KK Fotball i 2020. Idrettslaget har to anlegg, begge med klubbhus, fotballbaner og lysløype. Kolbuplassen ligger i den nedre delen av bygda, mens KK-plassen ligger i den yttre delen. Lenger syd i Kolbu ligger Engen Kloster.

På midten av 1990-årene kom det igang en grasrotbevegelse med det mål å utjevne grensene og/eller overføre hele tettstedet med Moen skolekrets til en av kommunene. En spørreundersøkelse viste at befolkningen var mest knyttet til Østre Toten. Denne saken møtte stor motstand ifra Arbeiderpartiet både i Vestre Toten og på sentralt hold. Folkeavstemning ble avholdt, der grasrotbevegelsen vant med solid majoritet. Fra 1. januar 2003 ble kommunegrensa flyttet slik at hele Moen skolekrets og hele Kolbu tettsted kom i Østre Toten kommune.

Moen skole er nå omdøpt til Kolbu skole, da de to andre offentlige skolene i bygda (Smeby og Lund) ble lagt ned i 2007/2008. I Lund skoles lokaler startet imidlertid Toten Montessoriskole høsten 2007.

## Den tidligere kommunen Kolbu
Kolbu var en selvstendig kommune fra 1. januar 1908 da Vestre Toten ble delt i tre (Eina, Kolbu, Vestre Toten). Kolbu hadde ved etableringen 2&nbsp;412 innbyggere.

1. januar 1964 ble det meste av Kolbu med 2&nbsp;906 innbyggere slått sammen med Østre Toten kommune, resten med Vestre Toten. På grunn av gårdbrukernes tilhørighet til to kirker, Ås kirke (Vestre Toten) og Kolbu kirke i Østre Toten, og uoversiktelige eiendomsforhold, ble kommunegrensen dratt opp på kryss og tvers igjennom tettstedet Kolbu. Dette førte blant annet til en interkommunal skole (Moen).

## Se også
* Liste over ordførere i Kolbu 1908&ndash;1963

Fil:Kolbu sentrum med R.E. Amlis eftf..jpg|Kolbu sentrum med nedlagte R.E. Amlies eftf. til venstre
Fil:Meierihagan på Kolbu.JPG|Meierihagan var tidligere meieriet for Kolbu, i dag huser det bl.a. et legekontor og den lokale husflidsforeningen
Fil:Mjølkekjerre ved Meierihagan ved Kolbu.JPG|Melkekjerre ved Meierihagan


## Referanser
Macken W. Aas

**Mathias «Macken» Johansen Widerøe Aas** (1886–1960) var en norsk fotballspiller og forretningsmann. I 1908 spilte han i Norges første , hvor Norge tapte 3–11 for  i Göteborg. Etter kampen skal han og lagkamerat Wilhelm Brekke ha havnet i håndgemeng med svensker på grunn av unionsoppløsningen. Aas deltok dessuten i Norges landskamp nummer to, mot Sverige i 1910. På klubbnivå spilte han for Oslo-klubben Mercantile og vant norgesmesterskapet i 1907 og 1912. Aas krediteres for å ha vært den drivende kraft for anleggelsen av Gressbanen på Holmen i Oslo.

Etter fotballkarrieren bedrev Aas bilsport og var innehaver av *Centrumsverkstedet AS*, som i 1924 fikk importagenturet for det italienske bilmerket Lancia, samt det britiske Lagonda. Hans far var Johan Benedictus Aas (1855-1909), og han var bror av fotballspilleren Rolf Aas. Han var far til tegneren Ulf Aas.

## Referanser




## Eksterne lenker
*
Wilhelm Brekke

**Wilhelm Brekke** (født 24. februar 1887, død 17. mai 1938) var en norsk fotballspiller. Han spilte venstre back i s første landskamp, 12. juli 1908, hvor Norge tapte 11-3 for  i Göteborg. Brekke spilte klubbfotball for Mercantile og ble norgesmester for klubben i 1907 og kretsmester i Oslo i 1906, 1907 og 1908. Han deltok dessuten i bandy for Kristiania Skøiteklub.

Hans yngre bror Sigurd Brekke ble også norgesmester og landslagsspiller i fotball.

## Referanser
Harald Johansen (1887–1965)

**Harald Andreas Johansen**, senere **Seiertun** (født 9. oktober 1887 i Fredrikstad, død 11. juli 1965 i Oslo), var en norsk fotballspiller. Han spilte i Norges første . Denne kampen gikk i 1908 mot , og Norge tapte 11-3. Han var også med på Norges OL-lag i fotball i 1912 og fikk til sammen sju landskamper. På klubbnivå spilte Johansen for Mercantile. Han ble norgesmester for klubben i 1907 og 1912 og kretsmester i Kristiania åtte år på rad fra 1906 til 1913.

## Referanser




## Eksterne lenker
* 
* Norsk fotballhistorie – to lagbilder med Johansen.
The Star-Spangled Banner

«**The Star-Spangled Banner**» er USAs nasjonalsang. Den ble skrevet av Francis Scott Key i 1814.

Francis Scott Key fikk inspirasjonen til sangen under den britisk-amerikanske krig da han så bombardementet av Fort McHenry i Baltimore 13.–14. september 1814. I øsende regnvær ble fortet bombardert sammenhengende i 25 timer av den britiske marine. Gjennom hele natten kunne ikke Scott Key, som var om bord i et nøytralt skip i nærheten, se annet enn lyset fra granatene som eksploderte i luften. Men i morgengryet – «the gleam of the morning's first beam» – så han at et ekstra stort flagg, som var spesialsydd nettopp med tanke på det antatt forestående britiske angrepet, ble heist over festningen. Av dette ble han så rørt at han samme morgen begynte å skrive på diktet «The Defense of Fort McHenry», som senere skulle få navnet «The Star Spangled Banner». Sangen ble av kongressen i 1931 gjort til offisiell nasjonalsang.

## Utdrag (første vers)

## Eksterne lenker
* 
* Lytt til sangen
Iran-Contras-skandalen

**Iran-Contras-skandalen** (også kalt **Irangate**) ble utløst 25. november 1986. President Reagan kunngjorde da på en pressekonferanse at inntekter fra et hemmelig våpensalg til Iran, var brukt til å skaffe våpen til Contras i Nicaragua. Det dreide seg om handlinger som enten var uttrykkelig forbudt i henhold til lov vedtatt av Kongressen, eller i strid med utsagn gitt av den amerikanske regjeringen. 

Iran var engasjert i Iran–Irak-krigen og trengte våpen. Kontakt mellom embetsmenn i USA og selv moderate elementer i Iran var imidlertid omstridt i USA, fordi sjia-muslimske terrorister hadde tatt amerikanske gisler i USA.

Oberstløytnant Oliver North var en sentral koordinator i begge de to transaksjonene. Han ble siden dømt for forholdene. Skandalen er i ettertid vurdert som den største i sitt slag, siden Watergate-skandalen.  

## Referanser
248

### Romerriket

* Opprørene som ble startet av Pacatianus i Moesia og av Iotapianus i Syria blir slått ned av senator Trajan Decius, etter ordre fra keiser Filip araberen.
* Romerrikets feiring av sitt 1000-årsjubileum fortsetter med de såkalte *[[ludi saeculares]]* som keiser Filip araberen hadde forordnet.

## Fødsler
247

:*Denne artikkelen omhandler årstallet *'247*'. For informasjon om flytypen, se [[Boeing 247]].*

## Fødsler
242

## Begivenheter
* Sjahpur I av Persia blir konge av Sasanideriket

## Dødsfall
* Ardasjir I av Persia, konge av Sasanideriket (født 180)
240

## Begivenheter
* Det romerske keiserriket er truet på flere fronter samtidig. Opprør i Afrika og stammer i nordvestre Germania, under navnet av frankere, raider i området ved Rhinen.
* Ardasjir I, Sasanide konge av Persia, forinter Hatra.
* Sjahpur I blir med-keiseren sammen med sin far Ardasjir I.
* Kushriket går under.

## Fødsler
* Śri Gupta (d. 280), førimperial Gupta konge i Nord-India og er starten på Gupta-dynastiet.
234

## Begivenheter

* Keiser Alexander Severus kjøpte en fredsavtale med alemannerne. Dette førte til at han ble myrdet året etter.
230

## Begivenheter
*Pave Pontian etterfulgte Pope Urban I
*Patriark Castinus etterfulgte Patriark Ciriacus I som Patriark av Konstantinopel
*Ardashir I av Persia invaderte den romerske provinsen Mesopotamia. Den romerske keiseren Alexander dro østover for å slåss mot perserne.

## Dødsfall
* Urban I, pave
* Naehae of Silla
231

## Begivenheter
* Origenes, elev av Ammonios Sakkas, grunnlegger av nyplatonisme, er landsforvist i Caesarea (lokalisert i dagens Israel).

## Fødsler
* Cao Fang, den tredje keiseren av Cao Wei-dynastiet, i Kina (død 274).
228

## Begivenheter
* Ardasjir I driver ut eller beseirer Vologases VI, og sassanidene overtar styret av Persia
225

## Begivenheter

* Londons bymur, nå kjent som London Wall, ble påbegynt.

## Dødsfall
* Xu Sheng, general for Wu-dynastiet i det gamle Kina.
224

## Begivenheter
* Artabanes IV forsøker å slå ned opprøret til Ardasjir I, men taper et slag ved Hormizdeghan og blir drept.
* Ardasjir I av Persia blir konge i Sasanideriket

## Dødsfall
* Artabanes IV, konge i Partia
223

## Begivenheter
* Gule trane-pagoden bygges i Wuhan i dagens Hubei provins i Kina.

## Fødsler
* Xi Kang (d. 262) &ndash; dikter, filosof og musiker i de tre rikers tid.

## Dødsfall
* 6. mai &ndash; Cao Ren (f. 168), kinesisk general som tjente under krigsherren og Hàn-statsministeren Cao Cao på slutten av Han-dynastiet og begynnelsen av de tre rikers tid i Kinas historie. 
* 10. juni &ndash; Liu Bei (f. 161), mektig krigsherre, keiseren som grunnla kongedømmet Shu Han i Kina i den historiske perioden som er kjent som de tre rikers tid.

### Dødsdato ukjent
* Athenaios &ndash; gresk retoriker og grammatiker fra Naukratis i Egypt.
222

## Begivenheter
*Urban I ble pave etter Callistus Is død.
*Alexander Severus etterfølger Heliogabalus som romersk keiser.
*Kongedømmet Wu blir dannet i Kina.

## Dødsfall

*11. mars – Heliogabalus, romersk keiser (myrdet).
*Pave Callistus I
*Tertullian, teolog.
*Claudis Aelianus, lærer og retoriker.
220

## Begivenheter

De tre rikers tid begynner i Kina.

## Dødsfall
* 15. mars – Cao Cao dør i Luoyang i en alder av 65.
218

## Begivenheter
*16. mai – Heliogabalus blir utropt til romersk keiser.
*8. juni – Heliogabalus beseirer Macrinus. Macrinus blir tatt til fange og henrettet ett par dager senere.

## Fødsler
*1. oktober – Alexander Severus, romersk keiser.
*Gallienus, romersk keiser.

## Dødsfall
*Juni – Macrinus, romersk keiser.
*Juni – Diadumenian, sønn av Macrinus.
217

## Begivenheter
*Callistus I ble pave etter Zefyrinus' død.
*Macrinus etterfølger Caracalla som romersk keiser.

## Dødsfall

*4. april – Caracalla, romersk keiser (myrdet).
*20. desember – Pave Zefyrinus
211

## Begivenheter
*Brødrene Caracalla og Geta blir utropt som medkeisere etter deres far Septimius Severus' død.
*Desember – Caracalla blir enekeiser etter å ha myrdet sin bror.

## Dødsfall
*4. februar – Septimius Severus, romersk keiser, i York.
*Desember – Geta, romersk keiser (myrdet av sin bror, Caracalla).
210

## Begivenheter
* Yueyang etablert som distriktet Hanchang, i de tre rikers tid.
* Chuai avsluttet sin regjeringstid som Keiser av Japan etter 18 år.
* Lu Su ble, etter Zhou Yus død, kommandant over Sun Quans hærer og var inntil sin død Sun Quans fremste rådgiver.

## Fødsler
* Ruan Ji (d. 263), kinesisk dikter fra Wei-dynastiet i De tre rikers tid i det gamle Kina.

## Dødsfall
* Zhou Yu (f. 175), berømt kinesisk general i de tre rikers tid, den urolige perioden etter Han-dynastiets fall.
208

## Begivenheter
* Ardashir I gjør opprør mot sin bror og blir konge i Fars.

## Dødsfall
* Vologases V, konge i Partia
204

## Fødsler
* Plotin (d. 270), gresk filosof, allment sett på som grunnlegger av nyplatonismen.

## Dødsfall
* Gongsun Du, general under det senere Han-dynastiet.
205

## Begivenheter
* De gule turbaners opprør opphørte.
* Viktig slag mellom Cao Cao og Yuan Tan i Nanpi der Cao Cao vant.

## Fødsler
* Cáo Rùi (f. 204 eller 205, d. 239), keiseren av det Cao Wei-dynastiet i de tre rikers tid i Kinas historie.
202

## Fødsler
* Jiang Wei (d. 264),  kinesisk general og regent for riket Shu Han i de tre rikers tid i Kinas historie.

## Dødsfall
* Yuan Shao (f. ca. 154), mektig kinesisk krigsherre i slutten av Han-dynastiet og de tre rikers tid.
201

## Begivenheter
* Jingu Kogo ble regent av Japan.

## Fødsler
* Trajan Decius (d. 251), romersk keiser 249-251
* Cheng Wu, general i Wei-dynastiet
* Qiao Zhou (d. 270), minister i Shu-dynastiet
194

## Begivenheter
*Motkeiser Pescennius Niger blir beseiret av Septimius Severus ved Antioch.
*Det koreanske kongedømmet Wiman Joseon blir dannet.
*Første år av Xingping-æraen i Han-dynastiet.
*Galen skriver *The Art of Curing*.
*Ireneus av Lyon erklærer at gnostiske verker er heresi.

## Fødsler

## Dødsfall
*Pescennius Niger, romersk motkeiser (f. 140)
197

## Begivenheter
*17. februar Slaget om Lugdunum: Den romerske keiseren Septimius Severus bekjemper sin rival, Den romerske motkeiser Clodius Albinus, og sikrer seg full kontroll over Romerriket.

## Dødsfall
*17. februar – Clodius Albinus, romersk motkeiser.
180

## Begivenheter
*17. juli – Tolv innbyggere av Scillium i Nord-Afrika henrettet i Kartago for å være kristne.
*Commodus etterfølger sin far Marcus Aurelius som romersk keiser.

## Fødsler
*Ardasjir I av Persia, konge av Sasanideriket

## Dødsfall
*17. mars – Marcus Aurelius, romersk keiser.
*Aulus Gellius, latinsk forfatter.
*Lucian, gresk-romersk satiriker og retoriker.
*Melito av Sardis, biskop av Sardis.
*St. Miggin, martyr
*St. Namfamo, martyr
*St. Symforian, martyr
171

## Begivenheter
* Mesopotamia blir en provins i Romerriket.

## Dødsfall
;Omtrentlig dødsår
* Lucius Vibullius Hipparchus Tiberius Claudius Atticus Herodes (f. ca. 101), byggeren av Herod Atticus.
162

## Fødsler
* Marcus Annius Verus Cæsar, en av den romerske keiseren Marcus Aurelius' tretten barn (død 169)
161

## Begivenheter
*7. mars – Marcus Aurelius og Lucius Verus etterfølger Antoninus Pius som romerske keisere.
* Herod Atticus teateret blir bygget ved foten av Akropolis i Athen.

## Fødsler
*31. august – Commodus, romersk keiser.
*Liu Bei, første konge av kongedømmet Shu i Kina.

## Dødsfall
*7. mars – Antoninus Pius, romersk keiser.
146

## Fødsler
* 11. april - Septimius Severus, keiser i Romerriket (d. 211)

## Dødsfall
* Taejo av Goguryeo, keiser av Goguryeo (f. 53)
138

## Begivenheter
* 25. februar – Den romerske keiseren Hadrian adopterer Antoninus Pius, og krever at han igjen skal adoptere Marcus Aurelius.
* 10. juli – Antoninus Pius etterfølger Hadrian som romersk keiser.
* Zhi blir keiser av Han dynastiet i Kina.

## Dødsfall
* 10. juli – Hadrian, romersk keiser (f. 76)
* Zenobius, gresk sofist.
139

## Begivenheter
* Castel Sant’Angelo ble bygget.
* Flavius Alcibiades etterfulgte Praxagoras som eponymos arkon av Athen.
* Gaius Bruttius Praesens Lucius Fulvius Rusticus var romersk konsul dette året.
* Julius Crassus etterfulgte Marcus Antonius Hiberus som  prokonsul av Nedre Moesia. 
* Quintus Lollius Urbicus avgikk som prokonsul av Germania Inferior fordi han året før var blitt utnevnt av Antoninus Pius til guvernør av Britannia.

## Fødsler
* Dong Zhuo (d. 192),  krigsherre i det sene Han-dynastiet og de tre rikers periode i det gamle Kina.

## Dødsfall
* Zhang Heng (f. 78), kinesisk matematiker og astronom

;Omtrentlig dødsår
* Wilgefortis, Den katolske kirkes helgen.
135

## Begivenheter
* Bar Kokhba-opprøret slås ned av romerne og jødene forvises fra Jerusalem.

## Fødsler
* He Jin (d. 189), kinesisk general under Han-dynastiet.
;Omtrentlig fødselsår
* Pescennius Niger (d. 194), general som forsøkte å bli keiser i Romerriket.

## Dødsfall
;Omtrentlig dødsår
* Epiktet (f. ca. 55), gresk stoisk filosof.
* Juvenalis (f. 50/55), romersk dikter.
117

## Begivenheter
* Hadrian etterfølger Trajan som romersk keiser.

## Dødsfall
* 9. august – Trajan, romersk keiser (f. 53)
121

## Fødsler
* Marcus Aurelius, romersk keiser

## Dødsfall
* Cai Lun, kinesisk minister (død ca. 121) (f. ca. 50)
113

## Begivenheter
* Trajan invaderer Armenia.
* Trajansøylen på Trajans forum i Roma fullføres og innvies.

## Dødsfall
;Omtrentlig dødsår
* Caius Plinius Cecilius Secundus (f. 61/63), romersk jurist, forfatter, naturfilosof og vitenskapsmann.
115

## Begivenheter
*Kongeriket Saba blir erobret av himjarene

## Dødsfall

*Alexander I, pave fra ca. 105 til 115
108

:*Dette er en artikkel om årstallet 108. For det amerikanske hardcore-bandet 108, se [[108 (band)]]*

## Fødsler
106

## Begivenheter
* Den II daciske krig, Romerriket under keiser Trajan okkuperer Dacia (nåværende Romania og Moldova)
* Claudius Aelianus skriver ferdig verket *Taktike Theoria* om makedonsk  millitærtaktikk.

## Dødsfall
Decebalus av Dacia, dacisk konge begikk selvmord
101

## Begivenheter
* Den første dakiske krigen brøt ut.
* Lucius Neratius Marcellus tok over etter Tiberius Avidius Quietus som romersk guvernør i Britannia.
100

:*Denne artikkelen omhandler årstallet 100. For det naturlige tallet, se [[100 (tall)]].*

## Begivenheter
*Teotihuacan i Mexico grunnlegges.

## Dødsfall
* Flavius Josefus, jødisk historiker
* Marcus Fabius Quintilianus, romersk retoriker (død ca. 100) (f. ca. 35)
98

## Begivenheter
* Trajan etterfølger Nerva som romersk keiser
* Tacitus registrerer langobardene i den nedre delen av Elben. Han skriver også den første skriftlige samiske kilden om et folk han kaller fenni.

## Dødsfall
* 27. januar – Nerva, romersk keiser (f. 30)

* Apollonius av Tyana, gresk-romersk filosof og matematiker

## Referanser